Борис Младенов-Young
Когато в болницата днес попадна…

chitanka.info

Когато в болницата днес попадна

на млад колега, в негово лице

аз виждам себе си и безотрадна

носталгия обратно ме зове

в онези дни на горд ентусиазъм,

с подобен дързък полет на орел,

и получавам коронарен спазъм

от мъка по живота отлетел.

Тогава бъдещето бе пред мене.

С какви надежди и с каква любов

света да завладея бях готов!

Но кратко бе младежкото летене.

О, колко си щастлив колега млад —

не знаеш, че е лошото назад!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.